דיר ג'ריר

דֵיר גְ'רִיר (בערבית: دير جرير) הוא כפר פלסטיני בנפת רמאללה ואל-בירה וממוקם על כביש 449, במרחק של כ-7 ק"מ צפונית-מזרחית מרמאללה. הוא ממוקם על גבעה המשקיפה על עמק הירדן בגובה של כ-900 מטר, צפונית לכפר טייבה.

דיר ג'ריר הוא אחד מארבעת הכפרים (השכנים) שנקראים בשם בני סאלם. שלושת האחרים הם: א-טייבה, רמוּן וכפר מאלכ.

לפי נתוני הלשכה הפלסטינית המרכזית לסטטיסטיקה, דיר ג'ריר מנה כ-5,101 תושבים נכון לשנת 2016.

מקור השם
זאב וילנאי אינו יודע מה מקור השם הספציפי, אך המונח דֵיר (دير) מעיד על כך שהיה במקום מנזר.

לדברי המזרחן אדוארד פאלמר המלה השנייה ג'ריר היא שם של משורר ערבי ידוע (בזמנו) בשם ג'ריר וייתכן שהמלה הראשונה היא דָאר (دار), כלומר בית (ביתו של המשורר ג'ריר).

אוכלוסייה
מפקדי אוכלוסין – דיר ג'רירשנהתושביםמקורהערות19227391931847172 בתים מאוכלסים. כולם מוסלמים.19451,08019611,47419821,27519872,00519973,04220054,15620074,446838 בתים20174,469

 היסטוריה 
לדברי תושבי הכפר, הוא נבנה במאה ה-13.

בשנת 1596 תועד קיומו של הכפר ברישומי המס העות'מאני. החוקר הצרפתי ויקטור גרן ביקר בכפר פעמיים, ב-1863 וב-1870, ודיווח שהתגוררו בו כ-200 תושבים.

במלחמת ששת הימים ב-1967 נכבשה דיר ג'ריר על ידי ישראל.

לאחר הסכם אוסלו ב', השטח הבנוי של דיר ג'ריר סווג כשטח B. השטחים הבנויים של הכפר, כ-5,004 דונם, שהם כ־17.2% מאדמותיו, נמצאים בשליטה אזרחית של הרשות הפלסטינית (שטח B). שאר שטח הכפר, כ־28,328 דונם, שהם כ-85% מהשטח, מסווג כשטח C, שבו לישראל שליטה מלאה על הביטחון והמינהל הקשורים לשטח, וחל איסור על בנייה, או כל שינוי ייעוד, ללא אישור של המנהל האזרחי הישראלי.

אדמות
בסקר הכפרים משנת 1945 נמצא ששטח הכפר הוא 33,161 דונמים, מתוכם הכפר היה בנוי על 40 דונם, השטחים החקלאיים היו 9,590 דונם ו־23,531 דונם היו אדמות בור.

בשנת 1975 הוקמה ההתנחלות עפרה במחנה הצבאי הירדני הנטוש הסמוך לכפר. בהמשך התרחבה ההתנחלות ומספר מבני מגורים נבנו על אדמות פרטיות של תושבי הכפר. באותה שנה הופקעו, מזרחית לכפר, כ-1,000 דונם של אדמה חקלאית בבעלות תושבי הכפר.

ביוני 1976 הוקמה היאחזות הנח"ל כוכב השחר. באפריל 1979 הוחלט לאזרח את כוכב השחר ולהקים יישוב חדש במקום. לצורך ההקמה הופקעו 1,264 דונם מאדמות הכפר.

בשנת 1999 הוקם מדרום לכפר מאחז "מצפה כרמים" שבהמשך הפך ליישוב, ומבנים רבים נבנו על אדמות פרטיות של תושבי הכפר, לפי רישומי המנהל האזרחי. המאחז הוכרז "בלתי-חוקי" בחוות דעת (ביניים) בנושא מאחזים בלתי מורשים (דו"ח ששון) מ-2005. בשנת 2011 החלו לבנות במצפה כרמים כ-20 מבנים, חלקם בתי קבע וחלקם קרוואנים. המנהל האזרחי הוציא למבנים צווי הפסקת עבודה, אך זו נמשכה. תושבי הכפר עתרו לבג"ץ, אך רק בשנת 2014 נערך הדיון, שבו הוציא נשיא בית המשפט העליון, השופט אשר גרוניס, צו על תנאי המורה למדינה להסביר, עד 4 בינואר 2015, מדוע לא יפונו המבנים "המצויים בחלקות האמורות, שנבנו שלא כדין". באוגוסט 2018 פסק בית המשפט המחוזי בירושלים כי יש להסדיר את ההתיישבות ביישוב מצפה כרמים, באמצעות החלת "תקנת השוק במקרקעין".

בשנת 2013 הוקם על גבעה בשם "חורבת אל כ'דיבה", כ-300 מטר ממערב למרכז הכפר, המאחז "נצח בנימין" (על שם בנימין זאב כהנא). הנערים שישבו במאחז קיבלו מאלוף פיקוד המרכז ניצן אלון, צו הרחקה מנהלי והמאחז פורק. בתגובה הושחתו 10 כלי רכב של תושבי הכפר בפעולת תג מחיר.

 תשתיות 
דיר ג'ריר חוברה לרשת החשמל של חברת החשמל המזרח-ירושלמית ב־1975. הכפר מחובר לחברת המים הירושלמית. רשת מים בכפר הוקמה בשנת 1976.

נכון לשנת 2012, אין בכפר רשת ביוב והתושבים משתמשים בבורות ספיגה, לפינוי שפכים.

 קישורים חיצוניים 

 פרופיל הכפר 
Welcome To Dayr Jarir
Deir Jarir, Welcome to Palestine
Survey of Western Palestine, Map 14: IAA, Wikimedia commons
Deir Jarir Village (Fact Sheet), המכון למחקר יישומי - ירושלים (ARIJ)
Deir Jarir Village Profile, ARIJ
Aerial photo, ARIJ
Locality Development Priorities and Needs in Deir Jarir Village, ARIJ
Deir Jarir & Silwad: Two Palestinian villages Hammered by the Israeli Occupation 15, March, 2008, POICA
Ufra Colonists Set Palestinian Fields Ablaze in Deir Jarir- Ramallah Governorate 24, September, 2011, POICA
Under the guise of legality: Israel's Declaration of State Land in the West Bank, February 2012, 

 הערות שוליים 

קטגוריה:נפת רמאללה ואל-בירה
קטגוריה:הרשות הפלסטינית: יישובים